DA Den Europæiske Unions Tidende C 152/24

Sag anlagt den 9. marts 2011 — Consorzio vino Chianti Classico mod KHIM — Fédération française de rugby (emblem med en tegning af en hane)

(Sag T-143/11)

2011/C 152/44

Stævningen er affattet på: engelsk

Parter

Sagsøger: Consorzio vino Chianti Classico (Radda i Chianti, Italien) (ved advokaterne S. Corona og G. Ciccone)

Sagsøgt: Kontoret for Harmonisering i det Indre Marked (Varemærker og Design) (KHIM)

Den anden part i sagen for appelkammeret: Fédération française de rugby (Paris, Frankrig)

Sagsøgerens påstande

— Afgørelse truffet den 10. januar 2011 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 43/2010-4) annulleres, og registrering af EF-varemærkeansøgning nr. 5713888 afslås fra det tidspunkt, hvor indsigelsen er rejst

— Subsidiært, den nævnte afgørelse ændres og registrering af ansøgningen for det omtvistede tegn afslås for så vidt angår vine i klasse 33

— Fédération française de rugby tilpligtes at bære sine egne omkostninger samt betale sagsøgerens omkostninger, herunder de omkostninger der er afholdt i forbindelse med indsigelsessagen og sagen for appelkammeret.

Søgsmålsgrunde og væsentligste argumenter

Ansøger om EF-varemærket: Fédération française de rugby

Det omhandlede EF-varemærke: Figurmærket »F.F.R« med beskrivelsen »orange-gul: PMS reference 1235C, guld: PMS reference 145C, rød: PMS reference 1795C« for varer i klasse 33 — EF-varemærkeansøgning nr. 5713888

Indehaver af det i indsigelsessagen påberåbte varemærke eller tegn: Consorzio vino Chianti Classico

Det påberåbte varemærke eller tegn: Italiensk varemærkeansøgning nr. FI2007C00984 af figurmærket (fælles) »CONSORZIO VINO CHIANTI CLASSICO — CHIANTI CLASSICO« for varer i klasse 33; italiensk fællesmærkeregistrering nr. 856049 af figurmærket »CHIANTI CLASSICO — CONSORZIO DEL MARCHIO STORICO« for varer i klasse 33; italiensk fællesmærkeregistrering nr. 856219 af figurmærket »CHIANTI CLASSICO — CHIANTI CLASSICO — CONSORZIO« for varer i klasse 33; italiensk fællesmærkeregistrering nr. 1006311 af figurmærket »CHIANTI CLASSICO — SINCE 1716« for varer i klasse 33; italiensk fællesmærkeregistrering nr. 856048 af figurmærket »CHIANTI CLASSICO — CONSORZIO DEL MARCHIO STORICO« for varer i klasse 33; varemærkeregistrering i Det Forenede Kongerige nr. 1215633 af figurmærket »CONSORTIO VINO CHIANTI CLASSICO« for varer i klasse 33; varemærke kendt i Tyskland og Frankrig »CHIANTI CLASSICO — CONSORZIO VINO CHIANTI CLASSICO« for varer i klasse 33; og ikke-registreret varemærke brugt i normal handel i Tyskland og Frankrig »CHIANTI CLASSICO — CONSORZIO VINO CHIANTI CLASSICO« for varer i klasse 33

Indsigelsesafdelingens afgørelse: Indsigelsen taget til følge

Appelkammerets afgørelse: Annullerede indsigelsesafdelingens afgørelse og forkastede indsigelsen i sin helhed

Søgsmålsgrunde: Tilsidesættelse af artikel 8, stk. 1, litra b), og artikel 8, stk. 5, i Rådets forordning nr. 207/2009, idet appelkammeret: (i) med urette konkluderede, at der ikke var risiko for forveksling mellem det omtvistede tegn og sagsøgerens varemærker og ikke i tilstrækkelig grad tog hensyn til, at sagsøgerens varemærker besidder en høj grad af særpræg (ii) undlod at tage hensyn til den skade, der påføres sagsøgerens varemærker, og at det omtvistede tegn kan drage en utilbørlig fordel, såfremt registreringen heraf tillades, og (iii) undlod at tage hensyn til de særlige omstændigheder i den pågældende sag, hvorefter karakteren af sagsøgerens varemærke som fællesmærke, der har en institutionel funktion, gør det til et af statens kendetegn.